b'\n_START_ARTICLE_\nRundering\n_START_PARAGRAPH_\nRundering er en s\xc3\xb8ks\xc3\xb8velse som g\xc3\xa5r ut p\xc3\xa5 at hunden skal finne mennesker som ligger skjult i terrenget. Rundering er en selvstendig gren, men kan ogs\xc3\xa5 inng\xc3\xa5 som ett av flere elementer i andre grener, f.eks i brukshundsport. Rundering inng\xc3\xa5r dessuten som et viktig element for en milit\xc3\xa6r patruljehund, patruljehund hos politiet og redningshunder. Denne formen for hundesport er dessuten gjerne sv\xc3\xa6rt popul\xc3\xa6r for hundene selv._NEWLINE_I rundering m\xc3\xa5 hunden bruke luktesansen b\xc3\xa5de p\xc3\xa5 spor og overv\xc3\xa6r for \xc3\xa5 finne eventuelle mennesker (figuranter). N\xc3\xa5r hunden finner et menneske (figurant) skal den halse eller via bringkobbel fortelle sin hundef\xc3\xb8rer at den har funnet en person. Eventuelle gjenstander eller effekter skal varsles p\xc3\xa5 samme m\xc3\xa5te, og eventuelt apporteres om hundef\xc3\xb8rer ber om det.'